Държавен вестник, бр. 57, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  57
(3) Класифицирани документи или класи­
фицирани материали се унищожават или видо­
изменят по такъв начин, че да се предотврати 
възстановяването им изцяло или отчасти. 
(4) Страната-източник може изрично да 
забрани размножаването, видоизменянето или 
унищожаването на класифицирани документи 
и/или класифицирани материали чрез подхо­
дящо отбелязване или последващо писмено 
уведомление. В тези случаи класифицираните 
документи и/или класифицирани материали 
се изпращат обратно на страната-източник, 
след като вече не е необходимо. 
Член 8
Класифицирани договори
(1) Класифицирани договори се сключват 
и изпълняват в съответствие с националното 
законодателство на съответната договаряща 
страна, касаещо защитата на класифицираната 
информация. При поискване компетентният 
орган на всяка договаряща страна предоста­
вя информация за това дали предложеният 
контрагент има удостоверение за сигурност, 
отговарящо на исканото ниво на класифика­
ция, и дали е въвел подходящи договорености 
по сигурността, за да гарантира защитата на 
класифицираната информация. 
(2) Неразделна част от всеки класифициран 
договор трябва да бъде Анекс по сигурността. 
В този анекс следва да се уточни коя класи­
фицирана информация ще бъде предоставена 
на контрагента или създадена в резултат на 
прилагането на класифицирания договор и кое 
съответно ниво на класификация е било опре­
делено за тази информация, както и мерките 
за сигурност, които следва да се прилагат за 
защитата на класифицираната информация. 
(3) Договори, сключени с контрагенти, 
съдържащи класифицирана информация с 
ниво на класификация ЗА СЛУЖЕБНО ПОЛЗ­
ВАНЕ/RESTRICTED/ИНТЕРНО, трябва да 
съдържат подходяща клауза, определяща мини­
малните мерки, които трябва да се приложат 
за защитата на такава класифицирана инфор­
мация. На контрагентите не е необходимо да 
притежават удостоверение за сигурност, за да 
получат информация с ниво на класификация 
ЗА СЛУЖЕБНО ПОЛЗВАНЕ/RESTRICTED/ 
ИНТЕРНО.
Член 9
Посещения
(1) Посетителите получават предварително 
разрешение от съответния компетентен орган 
на договарящата страна, която приема посе­
тителите, само ако са получили достъп до 
класифицирана информация в съответствие 
с националното им законодателство и ако 
им е необходим достъп до класифицирана 
информация или до помещения, където та­
кава класифицирана информация се създава, 
обработва или съхранява.
(2) Редът за осъществяване на посещения 
трябва да бъде съгласуван между компетент­
ните органи.
(3) Искането за посещение трябва да съ­
държа следната информация:
а) цел на посещението;
б) детайли на работната програма;
в) темите, съдържащи класифицирана ин­
формация, които ще се обсъждат, и тяхното 
ниво на класификация;
г) име на посетителя, дата и място на 
раждане, националност, номер на паспорт 
или на лична карта;
д) заеманата от посетителя длъжност и 
наименование на институцията или органи­
зацията, която той представлява;
е) наличие на разрешение за достъп на 
посетителя до съответното ниво на класи­
фикация;
ж) наименование и адрес на обекта, който 
ще се посещава;
з) ако е известно, имена и адреси на лицата, 
които ще бъдат посетени;
и) дата на посещението;
й) друга информация, ако това е договорено.
(4) Всяка информация, която би могла да 
бъде дадена на посетителите или би могла да 
бъде забелязана от тях, ще бъде третирана от 
тях като информация, предоставена в съответ­
ствие с разпоредбите на това споразумение. 
(5) В случаи, обхващащи специфичен про­
ект или конкретен договор, с одобрението 
на договарящите страни е възможно да се 
създадат списъци на многократните посети­
тели. Тези списъци ще са валидни за първо­
начален период, ненадвишаващ 12 месеца, и 
валидността им може да бъде продължена за 
допълнителен период от време (но не повече 
от 12 месеца) с предварителното одобрение 
на съответния компетентен орган на всяка 
договаряща страна. След като списъкът е 
одоб­рен, посещенията се организират директно 
между организациите, с които са свързани 
включените в списъка посетители. 
(6) Всяка договаряща страна гарантира 
защитата на личните данни на посетителите 
според съответното национално законода­
телство. 
Член 10
Нарушения на мерките за сигурност
(1) В случай на нарушаване на мерките 
за сигурност, което е довело до действителен 
или възможен нерегламентиран достъп до или 
разкриване на класифицирана информация, 
създадена или получена от другата договаряща 
страна, съответният компетентен орган на 
договарящата страна в държавата, на която 
се е получило нарушаване на мерките за 
сигурност, трябва да информира съответния 
компетентен орган на другата договаряща 
страна възможно най-бързо и да осигури 
провеждане на съответните процедури в съ­
ответствие с националното законодателство.